ai4bharat/Pralekha huggingface dataset:
நிலக்கரி அமைச்சகம்
தேசிய நிலக்கரி குறியீடு
மத்திய நிலக்கரி அமைச்சர் திரு. பிரகலாத் ஜோஷி, நாடாளுமன்றத்தின் மக்களவையில் நேற்று எழுத்துப்பூர்வமாக அளித்த பதிலில் தெரிவித்துள்ளதாவது:
தேசிய நிலக்கரி குறியீடு:
வருமான அடிப்படையில் நிலக்கரி சுரங்கங்களின் வர்த்தக ஏலத்தை நிலக்கரி அமைச்சகம் தொடங்கியுள்ளது. நிலக்கரியின் வெளிச்சந்தை விலைகளின் அடிப்படையில் வருமான அளவை நிர்ணயிக்கும் வகையில் ஓர் தேசிய நிலக்கரி குறியீடு நடைமுறைப்படுத்தப்பட்டது. நிர்ணயிக்கப்பட்ட அடிப்படை ஆண்டிலிருந்து  குறிப்பிட்ட மாதத்தில் நிலக்கரியின் விலையில் ஏற்படும் மாற்றத்தை பிரதிபலிக்கும் விலை குறியீடாக தேசிய நிலக்கரி குறியீடு செயல்படும்.
ஏற்றுமதி உள்ளிட்ட நிலக்கரியின் அனைத்து விற்பனை விலைகளையும் கருத்தில்கொண்டு இந்த குறியீடு தயாரிக்கப்படும். கடந்த 2030ஆம் ஆண்டு ஜூன் 4-ஆம் தேதி இந்த குறியீடு அறிமுகப்படுத்தப்பட்டு அதுகுறித்த அறிவிப்பு நிலக்கரி அமைச்சகத்தின் இணையதளத்தில் வெளியிடப்பட்டது.
நிலக்கரி துறையில் சீர்திருத்தங்கள்:
நிலக்கரி சுரங்கங்கள்  சட்டம் 2015, சுரங்கங்கள் மற்றும் கனிமவள  சட்டம் 1957 ஆகியவற்றை திருத்தி அமைப்பதற்காக கனிமவள சட்டங்கள்  சட்டம் 2020 அமல்படுத்தப்பட்டது. இந்த திருத்தங்களின் வாயிலாக ஏற்பட்ட மாற்றங்கள்:
• கண்டறியப்பட்டுள்ள நிலக்கரி மற்றும் பழுப்பு நிலக்கரி தொகுப்புகளை ஏலத்தில் விடுவதற்கான வாய்ப்புகளை அதிகரிக்க உதவுவதற்கு, ஒட்டுமொத்தமான, வாய்ப்பறிதல் உரிமம்- மற்றும்- சுரங்கக்குத்தகை முறையில் நிலக்கரி தொகுப்புகளை ஒதுக்குவதற்கான திருத்தம்.
• நிலக்கரி சுரங்கங்கள்  சட்டத்தின் கீழ் பிரிவு இரண்டு மற்றும் மூன்றாம் நிலக்கரி சுரங்கங்களின் பயனாளர்களை நிர்ணயிக்கும் உரிமை மத்திய அரசிடம் வழங்கப்பட்டது.
• நிலக்கரி சுரங்கங்கள்  சட்டம், சுரங்கங்கள் மற்றும் கனிமவள  சட்டம் ஆகியவற்றின் கீழ் நிலக்கரி/ பழுப்பு நிலக்கரி விற்பனைக்காக வருமான பங்கின் அடிப்படையில் அவற்றை ஏலத்தில் விடுவதற்கான முறைக்கு 28.05.2020 அன்று அனுமதி வழங்கப்பட்டது.
நிலக்கரி உற்பத்தியை அதிகரிப்பதற்கான நடவடிக்கைகள்:
நிலக்கரி உற்பத்தியின் திறனை அதிகரிக்கும் இலக்கை அடைவதற்கு அரசு பல நடவடிக்கைகளை மேற்கொண்டு வருகிறது:
• சுரங்க அனுமதி வழங்குவதற்கான ஒற்றை சாளர முறை அறிமுகம்
• சுரங்க திட்ட முறைகளும், அதற்கான அனுமதிகளும் எளிமையாக்கப்பட்டன
• வர்த்தக ரீதியான நிலக்கரியின் விற்பனைக்காக நிலக்கரி சுரங்கங்களின் ஏலம் துவக்கம்
• கடந்த காலங்களில் அனுமதி வழங்கப்பட்ட அனைத்து நிலக்கரி சுரங்கங்களிலும் முறையான கண்காணிப்பு மற்றும் ஆய்வு
• ஒதுக்கப்பட்ட நிலக்கரி சுரங்கங்களில் விரைவாக பணிகளை துவங்கும் வகையில் நிலக்கரி செயலாளர் மற்றும் சம்பந்தப்பட்ட மாநிலத்தின் தலைமை செயலாளர் ஆகியோர் தலைமையில் கண்காணிப்பு குழு கூட்டம்
------
(Visitor Counter : 164
பெண்கள் மற்றும் குழந்தை நலன் அமைச்சகம்
குழந்தைகள் பராமரிப்பு இல்லங்களில் உள்ள உள்கட்டமைப்பு குறைபாடுகளை மதிப்பாய்வு செய்ய தேசிய குழந்தை உரிமைகள் பாதுகாப்பு ஆணையத்திற்கு மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இரானி அழைப்பு
குழந்தைகள் பராமரிப்பு இல்லங்களில் உள்ள உட்கட்டமைப்பு குறைபாடுகளைக் கண்டறிந்து ஆய்வு செய்ய வேண்டுமென தேசிய குழந்தைகள் உரிமைகள் பாதுகாப்பு ஆணையத்திற்கு அழைப்பு விடுத்துள்ளார். வரவிருக்கும் நிதிநிலை அறிக்கையில் இந்த குறைபாடுகளை சரிசெய்யும் வகையில், பெண்கள் மற்றும் குழந்தைகள் மேம்பாட்டுத்துறை அமைச்சகத்திடம் அதற்கானத் தகவல்களை வழங்குமாறும் தேசிய குழந்தைகள் உரிமைகள் பாதுகாப்பு ஆணையத்தை அமைச்சர் கேட்டுக் கொண்டார்.
பராமரிப்பு மற்றும் பாதுகாப்பு தேவைப்படும் குழந்தைகளின் மறுவாழ்வுக்காகவும், அவர்களின் அடிப்படைத் தேவைகள் மற்றும் மனித உரிமைகளைப் பாதுகாப்பதற்காகவும், ஒவ்வொரு மாவட்டத்திலும் குறைந்தபட்சம் ஒரு குழந்தைகள் நலக் குழுவை நிறுவுவதை சிறார் நீதி  சட்டம், 2015-ன் பிரிவு 27 கட்டாயமாக்கியுள்ளது.
மிஷன் வாத்சல்யா திட்டம் ஒவ்வொரு மாவட்டத்திலும் குழந்தைகள் நலக் குழுவை அமைப்பதற்காகவும், அவற்றின் செயல்பாட்டுக்காகவும் மாநிலங்களுக்கு நிதி உதவி வழங்குகிறது. இத்திட்டம், ஒவ்வொரு குழந்தைகள் நலக்குழுவுக்கும் ரூ.9,25,800/ நிதியுதவி வழங்குகிறது.
----
AP/BR/KPG
(Visitor Counter : 113
பொருளாதார விவகாரங்களுக்கான மத்திய அமைச்சரவைக் குழு
பாதுகாப்புச் சேவைகளுக்கான ஸ்பெக்ட்ரம் நெட்வொர்க் திட்டத்தை நடைமுறைப்படுத்துவதற்கான பட்ஜெட் தொகையை உயர்த்த அமைச்சரவை ஒப்புதல்
பிரதமர் திரு. நரேந்திர மோடி தலைமையிலான பொருளாதார விவகாரங்களுக்கான அமைச்சரவைக்குழு ரூ. 11,330 கோடி அளவுக்கு ஸ்பெக்ட்ரம் நெட்வொர்க் திட்டத்திற்கான பட்ஜெட் தொகையை உயர்த்துவதற்கு ஒப்புதல் அளித்துள்ளது. ஏற்கெனவே 2012 ஜூலையில் உள்கட்டமைப்புக்காகப் பாதுகாப்புச் சேவைகளுக்கான மாற்றுத் தொடர்பு வலைப்பின்னலை அமைப்பதற்குரிய ஸ்பெக்ட்ரத்தை உருவாக்க ரூ. 13,334 கோடி அளவுக்கு அமைச்சரவைக்குழு ஒப்புதல் அளித்திருந்தது.
பாரத் சஞ்சார் நிகாம் லிமிடெட்  அமைப்பினால் நடைமுறைப்படுகின்ற இந்தத் திட்டம் 24 மாத காலஅளவில் முடிவடையும்.
ஸ்பெக்ட்ரம் நெட்வொர்க் திட்டமானது, பாதுகாப்புப் படையின் தொடர்புத் திறனை அதிகரிக்கப் பெரிய அளவில் உயர்த்தப்பட்ட தேசிய நடைமுறைப்படுத்தலுக்கான தயாரிப்புகளுக்கு வழிவகுக்கும். இந்தத் திட்டம், தகவல்தொடர்புத் தொழில்நுட்பச் சாதனத் தயாரிப்பு மற்றும் தொலைத்தொடர்பு தொடர்பான பிற சேவைகள் போன்றவற்றிற்கும் இணைப்புகளைக் கொடுக்கும்.
(Visitor Counter : 128
சிறப்பு சேவைகள் மற்றும் கட்டுரைகள்
மீன்வளத்தை அதிகரிக்க பண்ணைகளில் பொறிக்கப்பட்ட இறால் குஞ்சுகளை கடலில் விடும்நிகழ்வு
கடலில் மீன் வளத்தை அதிகரிக்கும் விதமாக பிரதமரின் மீன்வள மேம்பாட்டு திட்டத்தின்படி மீன் குஞ்சுகள் மற்றும் பச்சை வரி இறால்களை வளர்த்து கடலில் விடும் பணியை மத்திய கடல் மீன் வள ஆராய்ச்சி மையம் மேற்கொண்டுள்ளது. இதன்படி இன்று மத்திய கடல் மீன் வள ஆராய்ச்சி மையத்தின் தலைவர் திரு. தமிழ்மணி தலைமையில் 3.1 மில்லியன் பச்சை வரி இறால்கள் மன்னார் வளைகுடா கடல் பகுதியில் விடப்பட்டன. கடந்த 2022 பிப்ரவரி திட்டம் தொடங்கப்பட்டதில் இருந்து தற்போது வரை 36.54 மில்லியன் பச்சை வரி இறால் குஞ்சுகள் மன்னார் வளைகுடா மற்றும் பாக்ஜலசந்தி கடலில் விடப்பட்டுள்ளதாக தெரிவிக்கப்பட்டுள்ளது. இந்த நடவடிக்கை மீன்வளத்தை அதிகரிக்கும் என்பதால், மத்திய மீன்வள ஆராய்ச்சி மையத்திற்கு மீனவர்கள் நன்றி தெரிவித்தனர்.
பிரதமர் அலுவலகம்
காதர் கான் மறைவு – பிரதமர் இரங்கல்
காதர் கான் மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
காதர் கான் அவர்கள், தனது அருமையான நடிப்புத் திறனாலும் நகைச்சுவை உணர்வாலும், திரைப்படங்களின் போக்கை மாற்றி அமைத்தார். பல்வேறு சிறந்த திரைப்படங்களுடன் தொடர்புகொண்ட அவர், மிகச் சிறந்த திரைக்தை எழுத்தாளராக திகந்ழ்தார். அவரது மறைவு வருத்தம் அளிக்கிறது. அவரின் குடும்பத்தினருக்கும் ரசிகர்களுக்கும் எனது இரங்கலை தெரிவித்துக் கொள்கிறேன் என்று பிரதமர் கூறியுள்ளார்.
(Visitor Counter : 186
சுகாதாரம் மற்றும் குடும்ப நலத்துறை அமைச்சகம்
அதிக அளவிலான கொரோனா நோயாளிகள் குணமடைந்த நிலையில், குணமடைந்தவர்களின் எண்ணிக்கை இந்தியாவில் 30 லட்சத்தை கடந்தது
பரிசோதனை-கண்காணிப்பு-சிகிச்சை என்னும் மத்திய அரசின் உத்தியின் மூலம் இந்தியாவில் குணமடைதல் விகிதம் அதிகமாகவும், இறப்பு எண்ணிக்கை குறைவாகவும் உள்ளது.
அதிக அளவிலான கொரோனா நோயாளிகள் தொடர்ந்து குணமடைந்து வரும் நிலையில், இந்தியாவில் குணமடைந்தவர்களின் எண்ணிக்கை 30 லட்சத்தைக்  கடந்துள்ளது.
சர்வதேச சராசரியுடன் ஒப்பிடும் போது இறப்பு விகிதிம் இந்தியாவில் குறைவாக இருக்கும் நிலையில் , வெண்டிலேட்டர் ஆதரவுடன் சிகிச்சை பெறுவோரின் விகிதம் மிகக் குறைந்த அளவில் மட்டுமே உள்ளது .
இரண்டு சதவீதத்துக்கும் குறைவானவர்களே தீவிர சிகிச்சைப் பிரிவில் உள்ளனர். 3.5 சதவீதத்துக்கும் குறைவானவர்களே பிராண வாயு இணைப்புள்ள படுக்கைகளில் உள்ளனர்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும் https://pib.gov.in/PressReleseDetail.aspx?PRID=1651265
விண்வெளித்துறை
விண்வெளி ஆராய்ச்சியை தற்காலத்து தேவைகளுடன் இணைத்தல்
இந்திய விண்வெளி ஆராய்ச்சி நிறுவனம் இஸ்ரோ தொடங்கப்பட்ட காலம் முதல் விண்வெளி தொழில்நுட்ப பயன்களை தேசிய மேம்பாட்டுக்கும், மக்களின் வாழ்க்கையை உயர்த்துவதற்கும் பயன்படுத்தும் நோக்கத்துக்காகவும் பாடுபட்டு வருகிறது.
ஆளுகை மற்றும் பொது நிர்வாகத்தில் விண்வெளி தொழில்நுட்ப பயன்பாட்டை மேம்படுத்துவதற்காக விண்வெளித் துறை நிபுணர்கள் பணிக்குழுக்களை உருவாக்கியுள்ளது. இக்குழுக்கள் தாமாகவே முன்வந்து அரசுத் துறைகளுடன் கலந்துரையாடி ஆளுகை மற்றும் மேம்பாட்டில் விண்வெளித் தொழில்நுட்பத்தின் பயன்பாடு குறித்த செயல்திட்டத்தை உருவாக்கி உள்ளது.
மேலும் மாநில அரசுத் துறைகளில் விண்வெளித் தொழில்நுட்பத்தை பயன்படுத்துவது குறித்து பல்வேறு மாநிலங்களில் மாநில அளவு பயிலரங்குகள் நடத்தப்பட்டுள்ளன. இதர நடவடிக்கைகள் வருமாறு:  பல அமைச்சகங்கள் / துறைகளில் விண்வெளி பயன்பாட்டு அமைப்புக்களை நிறுவனமாக்குதல்  விண்வெளி தொழில்நுட்ப அடிப்படையிலான பயன்பாடுகள் குறித்த பயிற்சிகளை லால் பகதூர் சாஸ்திரி தேசிய நிர்வாக நிறுவனம், இந்திய தொழில்நுட்பம் மற்றும் மேலாண்மை பள்ளியின் துணைச் செயலாளர்கள் பயிற்சிகளில் சேர்த்தல்.
மத்திய வடகிழக்கு மண்டல மேம்பாடு  பிரதமர் அலுவலகம், பணியாளர், பொதுமக்கள் குறை தீர்ப்பு, ஓய்வூதியங்கள், அணுசக்தி, விண்வெளித்துறை இணையமைச்சர் டாக்டர் ஜிதேந்திர சிங் இன்று  மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் இந்தத் தகவலைத் தெரிவித்தார்.
(Visitor Counter : 164
வணிகம் மற்றும் தொழில்துறை அமைச்சகம்
இந்தியப் பொருட்கள் உலகத்தரம் வாய்ந்தவையாக விளங்க வேண்டும்: திரு பியுஷ் கோயல்
இந்திய தொழில் மற்றும் வர்த்தக சங்கங்களின் கூட்டமைப்பின் வருடாந்திர மாநாடு மற்றும் 93-வது வருடாந்திர பொதுக்குழுவில் மத்திய வர்த்தகம் மற்றும் தொழில்கள் அமைச்சர் திரு பியுஷ் கோயல் இன்று உரையாற்றினார்.
தரம் மற்றும் உற்பத்தி திறனுடன் இணைந்த உற்பத்தி அதிகரிப்பு இந்தியாவை உண்மையிலேயே போட்டித்திறன் மிக்க நாடாக ஆக்கும் என்று தன்னுடைய உரையில் திரு கோயல் குறிப்பிட்டார்.
இந்தியப் பொருட்கள் மிகவும் திறன் வாய்ந்தவை என்பதை உலகத்துக்கு நிரூபிக்க வேண்டும் என்று கூறிய அமைச்சர், பல்வேறு துறைகளில் இந்தியா போட்டித்தன்மையுடன் விளங்குவதன் மூலம் தற்சார்பு இந்தியா இலக்கை எட்டலாம் என்று கூறினார்.
எந்த துறைகளில் எல்லாம் நாம் திறன் வாய்ந்தவர்களாக இருக்கிறோம், எவற்றில் எல்லாம் நாம் சர்வதேச போட்டியாளர்களாக விளங்கி, உலகளாவிய வர்த்தகத்திற்கு பெரிய அளவில் பங்காற்ற முடியும் என்பதை நாம் கண்டறிவோம் என்று திரு கோயல் கூறினார்.
விவசாயிகளின் நலனைப் பாதுகாக்க மத்திய அரசு உறுதி பூண்டுள்ளதாகக் கூறிய அமைச்சர், வேளாண் சீர்திருத்த சட்டங்களின் நன்மைகளைக் குறித்து பேசுமாறு தொழில்துறை தலைவர்கள் மற்றும் வல்லுநர்களை கேட்டுக் கொண்டார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1680205
-----
(Visitor Counter : 93
பாதுகாப்பு அமைச்சகம்
கடற்படை கப்பல்களை ஏவுகணைத் தாக்குதலில் இருந்து பாதுகாப்பதற்கான புதிய தொழில்நுட்பத்தை டிஆர்டிஓ உருவாக்கியுள்ளது
எதிரிகளின் ஏவுகணைத் தாக்குதலில் இருந்து கடற்படை கப்பல்களை பாதுகாப்பதற்காக முன்னேறிய சாஃப் தொழில்நுட்பம் ஒன்றை பாதுகாப்பு ஆராய்ச்சி மற்றும் மேம்பாட்டு நிறுவனம்  உருவாக்கியுள்ளது
பாதுகாப்பு ஆராய்ச்சி மற்றும் மேம்பாட்டு நிறுவனத்தின் ஆய்வகமான பாதுகாப்பு ஆய்வகம், ஜோத்பூர், இந்த முக்கிய தொழில்நுட்பத்தின் மூன்று வகைகளான குறைந்த தூர சாஃப் ராக்கெட், நடுத்தர தொலைவு சாஃப் ராக்கெட் மற்றும் நீண்ட தூர சாஃப் ராக்கெட் ஆகியவற்றை இந்திய கடற்படையின் தேவைகளை பூர்த்தி செய்யும் வகையில் உள்நாட்டிலேயே உருவாக்கியுள்ளது.
இந்த முன்னேறிய தொழில்நுட்பத்தை பாதுகாப்பு ஆய்வகம், ஜோத்பூர், வெற்றிகரமாக உருவாக்கியிருப்பது தற்சார்பு இந்தியாவை நோக்கிய மற்றுமொரு முக்கிய நகர்வாகும்.
இந்த மூன்று வகை தொழில்நுட்பங்களையும் அரேபிய கடலில் இந்திய கடற்படை கப்பலில் இருந்து இந்திய கடற்படை சமீபத்தில் சோதனை செய்து பார்த்த போது அவற்றின் செயல் திறன் திருப்திகரமாக இருந்தது.
விரிவுபடுத்தக் கூடிய மின்னணு பதிலடி தொழில்நுட்பமான சாஃப், எதிரிகளின் ரேடார் மற்றும் ஏவுகணைகளில் இருந்து கடற்படை கப்பல்களை பாதுகாக்க உலகெங்கும் பயன்படுத்தப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1709617
------
(Visitor Counter : 205
ஜல்சக்தி அமைச்சகம்
தேசிய ஜல் ஜீவன் திட்டத்தின் கீழ், 3.04 கோடி புதிய குழாய் இணைப்புகள்
மத்திய அரசின் முன்னணி திட்டமான ஜல் ஜீவன் திட்ட பணிகளில் ஏற்பட்டுள்ள முன்னேற்றத்தை ஜல்சக்தி துறை இணையமைச்சர் திரு ரத்தன்லால் கட்டாரியா ஆய்வு செய்தார். இத்திட்டத்தில் ஏற்பட்டுள்ள முன்னேற்றங்கள் குறித்து, குடிநீர்த்துறை கூடுதல் செயலாளர் திரு பாரத் லால் விளக்கினார்.
அதன்பின் அமைச்சர் திரு ரத்தன்லால் கட்டாரியா கூறியதாவது:
சுதந்திரம் பெற்றது முதல் கடந்த 2019ம் ஆண்டு ஆகஸ்ட் வரை 3.23 கோடி கிராம வீடுகளில் மட்டுமே குடிநீர் குழாய் இணைப்பு இருந்தது. ஆனால், ஓராண்டு காலத்துக்குள், 3.04 கோடி கிராம வீடுகளுக்கு புதிய குடிநீர் குழாய் இணைப்புகள் வழங்கப்பட்டுள்ளன. கிராமங்களில் உள்ள ஒவ்வொரு வீட்டுக்கும் குடிநீர் குழாய் இணைப்பு வழங்குவதே ஜல் ஜீவன் திட்டத்தின் இலட்சிய இலக்கு. இதனால் எந்த வீடும் விடுபடாது.
100 சதவீத குடிநீர் குழாய் இணைப்புகளை வழங்கிய முதல் மாநிலமாக கோவா உள்ளது. இதுவரை 27 மாவட்டங்கள், 458 வட்டார பகுதிகள், 33,516 கிராம பங்சாயத்துக்கள், 66,210 கிராமங்களில் அனைத்து வீடுகளுக்கும் குடிநீர் குழாய் இணைப்புகள் வழங்கப்பட்டுள்ளதாக அறிவிக்கப்பட்டுள்ளது.
தெலங்கானா, குஜராத், ஹரியானா ஆகிய மாநிலங்களும் மற்றும் புதுச்சேரி யூனியன் பிரதேசம் 100 சதவீத இலக்கை நெருங்குகின்றன.
இவ்வாறு திரு ரத்தன்லால் கட்டாரியா தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1686804
-----
(Visitor Counter : 121
நிதி அமைச்சகம்
பரிமாற்ற விகித அறிவிக்கை எண். 65/2021- சுங்கம் 
சுங்கத்துறை சட்டம் 1962  பிரிவு 14-ல் அளிக்கப்பட்ட அதிகாரத்தின் படி, மத்திய மறைமுக வரி மற்றும் சுங்க வாரியம், எண் 59/2021-சுங்கத்துறை  2021 ஜூலை 15-ம் தேதி வெளியிட்ட அறிவிப்பில் திருத்தங்களை செய்துள்ளது. இது 2021 ஆகஸ்ட் 6-ல் இருந்து அமலுக்கு வருகிறது.
ஒரு ஆஸ்திரேலிய டாலருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 56.15 என்றும் ஏற்றுமதி செய்யும் பொருட்களுக்கு ரூ 53.75 என்றும் இருக்கும் என்று அறிவிப்பில் கூறப்பட்டிருக்கிறது.
ஒரு பஹ்ரேனிய தினாருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 203.30 என்றும் ஏற்றுமதி செய்யும் பொருட்களுக்கு ரூ 190.85 என்றும் இருக்கும் என்று தெரிவிக்கப்பட்டுள்ளது.
ஒரு கனடிய டாலருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 60.35 என்றும் ஏற்றுமதி செய்யும் பொருட்களுக்கு ரூ 58.20 என்றும் இருக்கும் என்று கூறப்பட்டுள்ளது.
ஒரு சீன யுவானுக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 11.65 என்றும் ஏற்றுமதி செய்யும் பொருட்களுக்கு ரூ 11.30 என்றும் இருக்கும் என்று அறிவிக்கப்பட்டுள்ளது.
ஒரு யூரோவுக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 89.45 என்றும் ஏற்றுமதி செய்யும் பொருட்களுக்கு ரூ 86.30 என்றும் இருக்கும் என்று கூறப்பட்டுள்ளது.
ஒரு அமெரிக்க டாலருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 75.10 என்றும் ஏற்றுமதி செய்யும் பொருட்களுக்கு ரூ 73.40 என்றும் இருக்கும் என்று கூறப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1742902
-----
(Visitor Counter : 150
மத்திய அமைச்சரவை
இந்தியா மற்றும் பிரான்ஸ் இடையே விமான போக்குவரத்தில் தொழில்நுட்ப கூட்டுறவிற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை, இந்திய விமான நிலையங்கள் ஆணையம்  மற்றும் அதன் பிரான்ஸ் நாட்டு சக, விமான போக்குவரத்து ஆணையம் பிரான்ஸ் ஆகியவற்றுக்கு இடையே விமானப் போக்குவரத்தில் தொழில்நுட்ப கூட்டுறவிற்கான புரிந்துணர்வு ஒப்பந்தத்திற்கு தனது ஒப்புதலை அளித்தது.
இந்த தொழில்நுட்ப கூட்டுறவுத் திட்டம், இந்திய விமானநிலையங்கள் ஆணையத்தின் அலுவலர்களின் திறன் மற்றும் ஆற்றலை மேம்படுத்த பயன்படும். மேலும் இந்த புரிந்துணர்வு ஒப்பந்தம், பொறியாளர்கள், தொழில்நுட்பக் கலைஞர்கள், மேலாளர்கள் முதலானோருக்கு பயிற்சியளிக்கவும் உதவும்.
(
நுகர்வோர் நலன், உணவு மற்றும் பொது விநியோகம் அமைச்சகம்
கோதுமை மற்றும் அரிசி கொள்முதல் குறித்து நாடாளுமன்றத்தில் மத்திய அமைச்சர் தகவல்
மக்களவையில் மத்திய நுகர்வோர் நலன், உணவு மற்றும் பொது விநியோகத்துறை இணையமைச்சர் திரு தன்வே ராவ் சாகேப் தாதாராவ் இன்று எழுத்துப்பூர்வமாக தாக்கல் செய்த பதிலில் கூறியதாவது:கடந்த 2019-20ம் ஆண்டில் 519.97 லட்சம் மெட்ரிக் டன் அரிசியும், 341.32 லட்சம் மெட்ரிக் டன் கோதுமையும் குறைந்தபட்ச ஆதரவு விலைக்கு கொள்முதல் செய்யப்பட்டது. 2020-21ம் ஆண்டில், பிப்ரவரி 1ம் தேதி வரை 405.32 லட்சம் மெட்ரிக் டன் அரிசியும், 389.92 டன் கோதுமையும் கொள்முதல் செய்யப்பட்டது.குறைந்த பட்ச ஆதரவு விலையில் நெல் மற்றும் கோதுமை கொள்முதல் செய்வது தொடர்ந்து அதிகரித்து வருகிறது. இது நாட்டின் உணவுப் பாதுகாப்பை உறுதி செய்கிறது.தமிழகத்தில் கடந்த 2019-20ம் ஆண்டு காரீப் சந்தைப் பருவத்தில் 22.04 லட்சம் மெட்ரிக் டன் அரிசி குறைந்தபட்ச ஆதரவு விலையில் கொள்முதல் செய்யப்பட்டுள்ளது.நாடு முழுவதும் 11 இடங்களில் உணவு தானியங்கள் சேமிப்பு கலன்களில் சேமித்து வைக்கப்பட்டுள்ளன.சென்னையில் 25,000 மெட்ரிக் டன் உணவு தானியங்களும், கோவையில் 25,000 மெட்ரிக் டன் உணவு தானியங்களும் சேமிக்கப்பட்டுள்ளன.போலி மற்றும் கடத்தல் பொருட்களைக் கட்டுப்படுத்த மத்திய நுகர்வோர் நலத்துறை அமைச்சகம் பல நடவடிக்கைகளை எடுத்து வருகிறது. இதற்காக அமலாக்கப் பிரிவுகளுக்கு தொடர்ச்சியான பயிற்சிகள் அளிக்கப்படுகின்றன. போலி பொருட்கள் பற்றி நுகர்வோர் அளிக்கும் அனைத்து புகார்கள் மீதும் நுகர்வோர் ஆணையம் நடவடிக்கை எடுக்கிறது.நுகர்வோர் பாதுகாப்பு சட்டத்தின் கீழ், நுகர்வோர் புகார் மீது நடவடிக்கை எடுக்க தேசிய ,மாநில, மாவட்ட அளவில் நுகர்வோர் ஆணையங்கள் அமைக்கப்பட்டுள்ளன.அரிசி, கோதுமை, பார்லி, சோளம், கரும்பு ஆகியவற்றிலிருந்து எத்தனால் தயாரிப்பதற்கான வடி ஆலைகளை ஏற்படுத்துவதற்கு நிதி உதவி திட்டத்தை மத்திய அரசு கடந்த மாதம்  14ம் தேதியன்று அறிவித்தது.2019ம் ஆண்டு டிசம்பர் முதல் 2020ம் ஆண்டு நவம்பர் வரை எண்ணெய் விற்பனை நிறுவனங்களுக்கு 173 கோடி லிட்டர் எத்தனால் விநியோகிக்கப்பட்டது. 2021ம் பிப்வரி 1ம் தேதி வரை 48.73 கோடி லிட்டர் எத்தனால் விநியோகிக்கப்பட்டுள்ளது.
இவ்வாறு மத்திய அமைச்சர் தெரிவித்தார்.
இந்நிலையில் 2020-21ம் ஆண்டு காரீப் சந்தை பருவத்தில் கடந்த 8ம் தேதி வரை 620.04 லட்சம் மெட்ரிக் டன் நெல் கொள்முதல் செய்யப்பட்டுள்ளது. இது கடந்தாண்டு இதே காலகட்டத்தில் நடந்த கொள்முதலைவிட 17.60 சதவீதம் அதிகம். இதற்காக விவசாயிகளுக்கு கடந்த 8ம் தேதி வரை ரூ.1,17,064.59 கோடி குறைந்தபட்ச ஆதரவு விலை அளிக்கப்பட்டுள்ளது.
அறிவியல் மற்றும் தொழில்நுட்பத்துறை
சென்னை ஐஐடி-யால் உருவாக்கப்பட்ட உள்நாட்டு தொழில்நுட்பத்தின் மூலம் அதிநவீன உராய்வு மற்றும் சமப்படுத்தும் கருவிகளை உருவாக்க முடியும்
சென்னை ஐஐடி-யால் உருவாக்கப்பட்ட உள்நாட்டு தொழில்நுட்பத்தின் மூலம் ஒரே அடுக்கிலான பலமுனைகள் கொண்ட அதிநவீன உராய்வு மற்றும் சமப்படுத்தும் கருவிகளை உருவாக்க முடியும். இந்த வகையிலான கருவிகள் நீண்டகாலம் உழைக்கக்கூடிய தன்மையை கொண்டதாகவும் அமைந்திருக்கும். உலோக அரவை, உராய்வு மற்றும் சமப்படுத்தும் தொழில்களை சேர்ந்த நிறுவனங்கள், உள்ளூர் தேவைக்கேற்ப இதற்கான கருவிகளை உருவாக்க வேண்டும் என்று தொடர்ந்து கோரிக்கை விடுத்து வந்தன.
இதையடுத்து சென்னை ஐஐடி-யை சேர்ந்த டாக்டர் அமிதவா கோஷ் தலைமையிலான குழு புதிய தொழில்நுட்பத்தை உருவாக்குவதற்கான பணிகளில் ஈடுபட்டது. இந்தக்குழு உராய்வு கருவிகளில் தேவைக்கேற்ப மேற்பூச்சுகளை பூசி நவீன கருவிகளை உருவாக்கலாம் என பரிந்துரைத்தது. இந்த புதிய நடைமுறை வலுவான தன்மை, ஈரப்பதத்திற்கு எதிரான பாதுகாப்பு உள்ளிட்டவற்றை கொண்டதாக அமைந்திருக்கும்.
இந்த புதிய கருவிகள் மத்திய அறிவியல் மற்றும் தொழில்நுட்ப அமைச்சகத்தின் அறிவியல் மற்றும் பொறியியல் ஆராய்ச்சி வாரியத்தின் உதவியுடன் மேம்படுத்தப்படுகிறது. இந்த கருவிகள் விமானம், வாகனப் போக்குவரத்து, சுரங்கம் மற்றும் பல் மருத்துவம் உள்ளிட்ட துறைகளுக்கு பெரிதும் பயனளிக்கும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 195.84 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 63,063 கொவிட் சிகிச்சை பெறுபவர்கள் எண்ணிக்கை 0.15 சதவிதமாக உள்ளது.
குணமடைந்தோர் விகிதம் தற்போது 98.64 சதவீதம்.
கடந்த 24 மணி நேரத்தில் 7,985 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,82,697 என அதிகரித்துள்ளது.
கடந்த 24 மணி நேரத்தில் 12,847 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 2.47 சதவீதம் ஆகும்
வாராந்திர பாதிப்பு விகிதம் 2.41 சதவீதம் ஆகும்
இதுவரை மொத்தம் 85.69 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 5,19,903 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1834668
தொழிலாளர் மற்றும் வேலைவாய்ப்பு அமைச்சகம்
வேளாண் பட்ஜெட், கடந்த 10 ஆண்டில் 11 மடங்கு அதிகரித்து ரூ.1.34 லட்சம் கோடியாக உயர்வு : மத்தியமைச்சர் திரு.சந்தோஷ் குமார் கங்வர் தகவல்
புதிய விவசாய சட்டங்கள் மற்றும் தொழிலாளர் சீர்திருத்த சட்டங்கள் விவசாயிகள் மற்றும் தொழிலாளர்களுக்கு நன்கு பயனளிக்கும் என மத்திய தொழிலாளர் மற்றும் வேலைவாய்ப்பு அமைச்சர் திரு.சந்தோஷ் குமார் கங்வர் கூறினார்.
விவசாயிகளுக்கு ஆதரவாக தேசிய ஜனநாயக கூட்டணி அரசு மேற்கொண்ட நடவடிக்கைகளை விவரித்த அமைச்சர், கடந்த 2009-10ம் ஆண்டில் ஐ.மு. கூட்டணி அரசு ஆட்சியில் இருந்த போது, ரூ. 12,000 கோடியாக இருந்த விவசாய பட்ஜெட் 11 மடங்கு உயர்ந்து தற்போது ரூ.1.34 லட்சம் கோடியாக அதிகரித்துள்ளது என்றார். இது பிரதமர் திரு.நரேந்திர மோடியின், விவசாயிகளின் நலனுக்கான உறுதியை வெளிபடுத்துகிறது என அமைச்சர் திரு. சந்தோஷ் குமார் கங்வர் கூறியுள்ளார்.
பிஎச்டி வரத்தக சபை, ஏற்பாடு செய்த தேசிய மாநாடு நிகழ்ச்சியில், காணொலி காட்சிமூலம் பேசிய மத்திய அமைச்சர் திரு.சந்தோஷ் குமார் கங்வர், விவசாயிகள் தங்கள் உற்பத்தி பொருட்களை, நாட்டின் எந்த பகுதியிலும் விற்பதற்கான சுதந்திரத்தை அளிக்கும் நோக்கத்தில் புதிய வேளாண் சட்டம் கொண்டுவரப்பட்டுள்ளது என்றார். விவசாயிகள் மற்ற மாநிலங்களிலும், தங்கள் உற்பத்தி பொருட்களை நல்ல விலைக்கு விற்பனை செய்ய முடியும் என திரு. சந்தோஷ் கங்வர் தெரிவித்தார். ஐ.மு.கூட்டணி ஆட்சியுடன் ஒப்பிடுகையில், விவசாய உற்பத்தி பொருட்களுக்கான குறைந்தபட்ச ஆதரவு விலை கணிசமாக அதிகரித்துள்ளது என மத்திய அமைச்சர் திரு. சந்தோஷ் குமார் கங்வர் தெரிவித்தார். நாட்டில் உள்ள தொழிலாளர்களுக்கு மாற்றத்தை ஏற்படுத்தும் வகையில் சமீபத்தில் கொண்டுவரப்பட்ட தொழிலாளர் விதிமுறைகள் குறித்து அமைச்சர் திரு.சந்தோஷ் குமார் கங்வர் விரிவாக பேசினார். இந்த சீர்திருத்தங்கள் விவசாயிகளை வரும் நாட்களில் தற்சார்புடையதாக மாற்றும் என்றார். 3 தொழிலாளர் சட்டங்களுக்கும் குடியரசுத் தலைவர் தனது ஒப்புதலை தெரிவித்துள்ளதாக அமைச்சர் திரு. கங்வர் குறிப்பிட்டார்.
தொழிலாளர் நலன் மற்றும் பாலின சமத்துவத்தை ஊக்குவிப்பதோடு, தொழிலாளர் விதிமுறைகள் சட்டம், எளிதாக தொழில் தொடங்கும் சூழலையும் அதிகரிக்கும் என அமைச்சர் குறிப்பிட்டார். இந்தியா 5 டிரில்லியன் அமெரிக்க டாலர் பொருளாதார இலக்கை அடைவதற்கு, மத்திய அரசுக்கு தொழிலதிபர்கள் நிபந்தனையற்ற ஆதரவை அளிக்குமாறு, அமைச்சர் திரு. சந்தோஷ் கங்வர் கேட்டுக் கொண்டார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://www.pib.gov.in/PressReleasePage.aspx?PRID=1661365
சிறுபான்மையினர் நலன் அமைச்சகம்
சிறுபான்மையின மாணவர்களுக்கான 10-ம் வகுப்புக்கு முந்தைய மற்றும் 10-ம் வகுப்பு பிந்தைய கல்வி உதவித் தொகை திட்டம் மற்றும் மௌலானா ஆசாத் தேசிய ஃபெலோஷிப் திட்டம்
சிறுபான்மையினர், பொருளாதார ரீதியில் பின்தங்கியோர், சமூகத்தில் முன்னுரிமை அளிக்கப்பட வேண்டிய பிரிவினர் உள்ளிட்டோரின் மேம்பாட்டுக்காக திறன் மேம்பாட்டு அமைச்சகம், சமூக நீதி மற்றும் அதிகாரமளித்தல் அமைச்சகம், ஜவுளி அமைச்சகம், கலாச்சார அமைச்சகம், மகளிர் மற்றும் குழந்தைகள் மேம்பாட்டு அமைச்சகம், ஊரக வளர்ச்சி அமைச்சகம் உள்ளிட்ட அமைச்சகங்கள் பல்வேறு திட்டங்களை செயல்படுத்துகின்றன. சிறுபான்மையினர் விவகாரங்கள் அமைச்சகம், அறிவிக்கப்பட்ட சிறுபான்மையின சமூகத்தினரின் கல்வி மேம்பாட்டுக்காக பல்வேறு உதவித் தொகை மற்றும் ஃபெலோஷிப் திட்டங்களை செயல்படுத்துகிறது.
சிறுபான்மையின மாணவர்களின் கல்வி மேம்பாட்டுக்காக 10-ம் வகுப்புக்கு முந்தைய மற்றும் 10-ம் வகுப்புக்கு பிந்தைய கல்வி உதவித் தொகை திட்டத்தின் கீழ் 6 அறிவிக்கப்பட்ட சிறுபான்மையின சமூகத்தினருக்கு 2017-18 நிதியாண்டில் இருந்து 2021-22-ம் ஆண்டு வரை வழங்கப்பட்ட உதவித் தொகை தொடர்பான விவரங்கள், சிறுபான்மையினர் விவகாரங்கள் அமைச்சகத்தின் இணையதளத்தில் இடம் பெற்றுள்ளன.
யூஜிசி மற்றும் சிஎஸ்ஐஆர்-ன் இளநிலை ஆராய்ச்சி ஃபெலோஷிப்  திட்டம் அனைத்துப் பிரிவு மாணவர்களுக்கும் பயனளிக்கிறது. இதுதவிர, சமூக நீதி மற்றும் அதிகாரம் அளித்தல் அமைச்சகத்தால் செயல்படுத்தப்படும் எஸ்சி மற்றும் ஓபிசி பிரிவினருக்கான தேசிய ஃபெலோஷிப் திட்டத்தின் கீழ் சிறுபான்மையின மாணவர்களும் பயன்பெற முடியும். பழங்குடியின மாணவர்களுக்காக பழங்குடியின விவகாரங்கள் அமைச்சகம் செயல்படுத்தும் தேசிய ஃபெலோஷிப் திட்டமும் சிறுபான்மையினரை உள்ளடக்கிய வகையில் உள்ளது. சிறுபான்மையின மாணவர்களின் உயர்கல்விக்காக பல்வேறு ஃபெலோஷிப் திட்டங்கள் உள்ளதாலும் அவை ஒன்றுடன் ஒன்று தொடர்புடையதாக அமைந்திருப்பதாலும், மெளலானா ஆசாத் தேசிய ஃபெலோஷிப் திட்டத்தை 2022-23-ம் நிதியாண்டில் இருந்து கைவிட அரசு முடிவு செய்தது.
இந்த தகவலை மாநிலங்களவையில் எழுத்து மூலம் அளித்த பதிலில் சிறுபான்மையினர் விவகாரங்கள் துறை அமைச்சர் திருமதி ஸ்மிருதி ஜூபின் இரானி தெரிவித்துள்ளார்.
பெருநிறுவனங்கள் விவகாரங்கள் அமைச்சகம்
விடுதலையின் அம்ரித் மகோத்சவத்தின் ஒரு பகுதியாக முதலீட்டாளர்களுக்கு அதிகாரமளிப்பது குறித்த கருத்தரங்கை ஐஈபிஎஃப்ஏ மற்றும் ஐசிஎஸ்ஐ நடத்தின
இந்தியா சுதந்திரம் அடைந்து 75 ஆண்டுகள் ஆவதை குறிக்கும் விடுதலையின் அம்ரித் மகோத்சவத்தின் ஒரு பகுதியாக, ‘முதலீட்டாளருக்கு அதிகாரமளித்தல்: ஐஈபிஎஃப்ஏ, 5 வருடங்களுக்கான பயணம் மற்றும் எதிர்காலத்திற்கான வழி’ எனும் தலைப்பிலான தேசிய கருத்தரங்கை முதலீட்டாளர் கல்வி மற்றும் பாதுகாப்பு நிதி ஆணையம்  மற்றும் இந்திய நிறுவன செயலாளர்கள் நிறுவனம்  ஆகியவை இணைந்து இன்று நடத்தின.
முதலீட்டாளர் கல்வி மற்றும் விழிப்புணர்வை கடந்த ஐந்து வருடங்களாக மக்களிடையே எடுத்துச் சென்ற தனது பயணத்தை பற்றி கருத்தரங்கின் போது ஐஈபிஎஃப்ஏ பகிர்ந்து கொண்டது.
மத்திய இணை அமைச்சர் , புள்ளியியல் மற்றும் திட்ட செயலாக்கம் அமைச்சகம், திட்ட அமைச்சகம், மற்றும் மத்திய பெருநிறுவன அமைச்சகத்தின் இணை அமைச்சர் திரு ராவ் இந்தர்ஜித் சிங் நிகழ்ச்சியின் முதன்மை விருந்தினராக கலந்து கொண்டார்.
தனது பணிகளை வெற்றிகரமாக நிறைவு செய்துள்ள ஐஈபிஎஃப்ஏ-வை பாராட்டிய அமைச்சர், “ஐசிஎஸ்ஐ, ஐசிஏஐ, சிஎஸ்சி மற்றும் இ-கவர்னென்ஸ் ஆகிய அமைப்புகளுடன் இணைந்து 55,000-க்கும் மேற்பட்ட முதலீட்டாளர் விழிப்புணர்வு நிகழ்ச்சிகளை ஐஈபிஎஃப்ஏ நடத்தியுள்ளதை பற்றி அறிந்து கொள்வதற்கு மகிழ்ச்சியாக உள்ளது,” என்றார்.
மேலும் பேசிய அவர், “நாடு முழுவதுமுள்ள ஊரக மற்றும் நகர்ப்புற பகுதிகளில் இருக்கும் முதலீட்டாளர்கள், இல்லத்தரசிகள் மற்றும் பணியாளர்களுக்கு நேரடி நிகழ்ச்சிகள், ஊடக பிரச்சாரங்கள், குறும்படங்கள் உள்ளிட்டவற்றின் மூலம் விழிப்புணர்வை ஏற்படுத்த முழுமையான முயற்சிகளை ஐஈபிஎஃப்ஏ மேற்கொண்டது,” என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752813
-----
(Visitor Counter : 181